আপনি নিজেই কিছুদিন আগে প্রফেসর ইউনূসকে গ্রামীণ ব্যাংক থেকে অত্যন্ত অপমানজনক ভাবে বিতাড়িত করেছেন ।তিনি যদি বিশ্বব্যাংক এর জন্য যোগ্য হন তাহলে গ্রামীণ ব্যাংকের জন্য অযোগ্য হন কি ভাবে। আগে তাকে চুক্তিভিত্তিক নিয়োগ দিয়ে হলেও গ্রামীণ ব্যাংক এর পদটা ফিরিয়ে দিন। তারপর ড. মুহাম্মদ ইউনূস এর জন্য মায়া কান্না করবেন। প্রফেসর ইউনুস বিশ্বব্যাংক এর প্রধান হতে চান কি না সেটা তাকে জিজ্ঞেস করা হয়েছিল কি? তার মতামত না নিয়ে আপনি কি করে তার জন্য বিদেশিদের কাছে সুপারিশ করেন? এটা তার জন্য একটা অপমানজনক ব্যাপার নয় কি ? কিছুদিন আগে আপনি বলেছিলেন ক্ষুদ্র ঋণ গরীবকে আরো গরীব করে দিচ্ছে। এখন আবার ক্ষুদ্র ঋণের প্রশংসা করলেন । এতে আপনার এতটুকু লজ্জা লাগলো না? সেখ হাসিনা বোধ হয় জানেন না যে ১৯৪৬ সাল থেকে এ যাবত যারা যারা বিশ্বব্যাংক এর প্রেসিডেন্ট নিযুক্ত হয়েছেন তাদের সকলেই ছিলেন আমেরিকার নাগরিক। বিশ্বব্যাংক এর প্রেসিডেন্ট হতে হলে বয়সের কোন সীমাবদ্ধতা না থাকলেও, তাকে ট্র্যাডিশনালি একজন মার্কিন নাগরিক হতে হয়। আসলে শেখ হাসিনা হিলারিকে একটু বিব্রত করার জন্য এই প্রস্তাব দিয়েছেন। কেননা বিশ্বব্যাংকের প্রধান হিসেবে ইতিমধ্যেই ক্লিনটনের কথা ভাবা হচ্ছে। ভাবখানা হচ্ছে এই যে, দেখি এবার স্বামী আগে না ইউনুস আগে। এটি সম্পূর্ণ একটা গ্রাম্য কূট কৌশল । তিনি ভালো করেই জানেন ইইউ পার্লামেন্টের সদস্য জেন ল্যামবার্টের কাছে ইউনুসের জন্য সুপারিশ করে কোন লাভ নেই। এক্ষত্রে জেন ল্যামবার্ট এর প্রতিক্রিয়া কি ছিল তা অবশ্য জানা যায়নি। তিনি নিশ্চয় প্রধানমন্ত্রীর কথা শুনে হেসেছেন। তাও ভালো এই পদের জন্য তিনি আবুল হোসেনের নাম প্রস্তাব করেন নি। তিনি সবই পারেন। আফটার অল শি ইজ আ রং হেডেড পার্সন।